123 
Ta je svota zvjezdarnici veoma dobro došla, da instrumente, koji su 
sada već 5 godina u neprekidnoj porabi, pošalje redom na temeljito 
čišćenje i popravak. Neophodno je nužno, da se to periodički čini, ako 
hoćemo, da nam instrumenti velik niz godina pravilno funkcioni- 
raju. Sada je u Beču na popravku brahit od 4”, a kada on Stigne, 
ići će redom refraktor od 4” i refraktor od 6”. Iz iste su se svote 
mogle nabaviti najvažnije efemeride i karte, a glavna je ura poslana 
u Beč G. Rapfu, da se u nju ugradi električni kontakt za meri- 
dijanska opažanja. Nada je osnovana, da će vis. kr. zem. vlada i 
dalje podupirati našu zvjezdarnicu i tim njezino polagano ali stalno 
instrumentalno razvijanje znatno pomoći. 
Potrebe su još uvijek velike. U prvom redu stoji uvođenje 
električne svjetlosti za rasvjetu navlastito instrumenata, pak hrono- 
graf za meridijanska opažanja i mala stručna biblioteka. 
Nadamo se, da će naša mlada zvjezdarnica, kao dosada, i u 
buduće naći dobrotvora, koji će joj rado materijalno pomagati, da 
se sve više razvija u potpuno uređenu zvjezdarnicu, a možda nije 
ni dateko vrijeme, kad će ovaj naš institut dobiti teoretički spreman 
podmladak za naučne radnje u zvjezdarnici. 
Od prvih suradnika svojih izgubila je zvjezdarnica smrću g. 
Stjepana Hartmana revnoga i mnogogodišnjega motritelja sun- 
čanih pjega. Šteta bi bila, da se njegova opažanja i bilješke izgube. 
Trajna mu ostaje uspomena u povjesti naše zvjezdarnice. 
. 
II. 
U drugom dijelu svoje zadace: buditi interes za astronomiju 
i Siriti njezine rezultate, radila je zvjezdarnica prema dosadanjem 
programu. Za članove i prijatelje neba bila je ona otvorena svake 
nedjelje 2 puta po 2 sata, jedanput danju za motrenje sunca i je- 
danput na večer za motrenje zvijezda. U ljetu je duže vremena 
bila zatvorena poradi preinaka i popravaka u prostorijama i na 
instrumentima. Dani su motrenja redovito oglašivani u zagrebačkim 
dnevnicima, pak mi je dužnost, da se svim uredništvima za osobitu 
susretljivost u ime instituta najljepše zahvalim. Opažanja su vodili: 
Dr. O. Kučera, Već. Henneberg i Dr. VI. Drapczinsky, a opažalo se 
u svemu oko 200 sati. Uz opažanje su tekla kratka predavanja i 
razjašnjenja o objektima, koji se motre, a to su bili Sunce, Mjesec, 
Venus, Jupiter i Saturn, a za motrenje veoma zanimljivoga kometa 
1908 c bila je zvjezdarnica dva puta otvorena po 4 dana zasebice 
